
Linnavara kõlbmatuks tunnistamine ja Narva Linna Arenduse ja Ökonoomika Ameti bilansist mahakandmine
1. Asjaolud ja menetluse käik

Narva Linna Arenduse ja Ökonoomika Ameti lõpetamata ehitusena on arvel summas 6 071,61eurot Bastioni Victoria ja bastionide Victoria ja Honor vahelise kurtiini lähipiirkonnas kõnniteede tee-ehitusprojekt, mis oli soetatud 2010. aastal.
Projekt on oma aktuaalsuse kaotanud, kuna Bastioni Victoria ja bastionide Victoria ja Honor vahelise kurtiini lähipiirkonnas infrastruktuur oli välja ehitatud/rekonstrueeritud projekti „Narva linnapiirkonna jalg- ja jalgrattateede võrgustiku rajamine, II etapp“ ja projekti „Narva linna tänavavalgustuse taristu renoveerimine“ järgi. 
Lähtudes ülaltoodud asjaolust taotles Narva Linna Arenduse ja Ökonoomika Amet Bastioni Victoria ja bastionide Victoria ja Honor vahelise kurtiini lähipiirkonnas kõnniteede tee-ehitusprojekti mahakandmist bilansist. Küsimust arutati Narva Linnavalitsuse linnavarakomisjoni 28.02.2022. a koosolekul (protokoll nr 3.1-6/3-2022 punkt 6) ning otsustati Narva Linna Arenduse ja Ökonoomika Ameti taotlus rahuldada.
2. Õiguslikud alused

2.1 Narva Linnavolikogu 24.08.2006. a määruse nr 34 „Linnavara kõlbmatuks tunnistamise, mahakandmise ja hävitamise korra” § 7 kohaselt tunnistatakse linnavara kõlbmatuks, kui linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada. 

2.2 Korra § 14 lõike 2 alusel otsustab Narva Linnavalitsus raamatupidamisseaduse kohaselt põhivarana käsitletava ja üle 5 000 eurot bilansilise maksumusega vallasasja kõlbmatuks tunnistamist ja mahakandmist.
3. Otsus

3.1 Tunnistada Narva Linna Arenduse ja Ökonoomika Ameti bilansis oleva linnavara „Bastioni Victoria ja bastionide Victoria ja Honor vahelise kurtiini lähipiirkonnas kõnniteede tee-ehitusprojekt“ kõlbmatuks.
3.2 Kanda korralduse punktis 3.1 nimetatud vara maha Narva Linna Arenduse ja Ökonoomika Ameti bilansist.
4. Rakendussätted 

4.1. Korraldus jõustub seadusega sätestatud korras.

4.2 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

